חוק משק הדלק (קידום התחרות) (תיקון) (תיקון מס' 2), התשע"ח-2018
הצעת חוק ממשלתית, הכנסת ה-20
פורסם: ספר החוקים, חוברת 2732, עמ' 750, 2018-07-16T00:00:00+03:00
החוק התקבל בקריאה השנייה והשלישית ביום כ"ו בתמוז התשע"ח (9 ביולי 2018) והוא מתקן את חוק משק הדלק (קידום התחרות) (תיקון), התשנ"ח–1998, שבמסגרתו נקבעו הוראות למניעת השתלטות של חברת דלק על אזור מסוים, שעניינן מרחק בין תחנות דלק המוכרות דלק של אותה חברה. ההוראות נקבעו לתקופה של 7 שנים, ושר התשתיות הלאומיות הוסמך להאריך את תוקפן בצו לתקופה של 3 שנים נוספות. בשנת 2008 הוארך תוקף ההוראות האמורות ל-10 שנים נוספות, עד ל-29 ביולי 2018.
תיקון מס' 2 מאריך את תוקפן של ההוראות בשלוש שנים נוספות, עד ל-29 ביולי 2021.